Radu David Țurcanu este unul dintre puținii juniori de perspectivă din țara noastră și în ciuda problemelor medicale, el performează la un nivel înalt, pe circuitul ITF U18.
Radu (născut pe 16 martie 2006) se află în perioada aceasta în Spania, acolo unde participă în cadrul unor turnee ITF de juniori, de nivel J200 și J300, pe zgură.
Vineri, el a disputat o semifinală în cadrul întrecerii de la Benicarlo, pe parcurs învingându-l pe al doilea favorit, Ognjen Milic (54 ITF). Grație celor 100 de puncte acumulate, ilfoveanul va urca în jurului locului 86, redevenind al doilea român din ierarhia U18 și printre cei mai bine clasați din ultimii ani.
Jucătorul nostru este antrenat de Victor Hănescu (fost 26 ATP) și ajutat de cei de la academia acestuia. El are ca obiectiv pătrunderea în Top 30 până la finalul sezonului, unde doar alți cinci români au mai ajuns în ultimii 9 ani, precum și participarea la Roland Garros, Wimbledon și US Open. În ianuarie el a reușit calificarea pe tabloul principal de la Australian Open.
Radu a fost diagnosticat cu epilepsie la 8 ani, deși simptomele au fost din ce în ce mai rare odată cu trecerea anilor și are o formă uşoară de discromatopsie, conform unor declarații date de tatăl său, Răzvan Țurcanu, pentru MediaFax.